Kat | Vlermuis en Kat
Om sin te maak uit als. En te lag. En te huil.
waddejel gan hier aan??
Is dit ‘n onmoontlike situasie?
Posted on Januarie 6, 2013 by Kat
Jy is jonk en Italiaans. Droom groot drome van filmsterre in Rome en laatmiddagdrankies by kafees in stegies met strate van klipsteentjies. Dan loop jy ‘n ster raak. Is oorweldig. Glip weg saam met hom na sy hotelkamer. Hy vertel jou van al sy vorige films. Jy hang aan sy lippe en aan hom. Dan klop sy eks-vrou en die hotelsekuriteitsbeampte aan die deur terwyl jy in die badkamer is. En ‘n inbreker wat graag hotelkamers beroof klim agter die stortgordyn uit. Julle drie staan eweskielik in die slaapkamer, en moet saamwerk om te oorleef.
Woody Allen dink nie so nie.
Posted in Kat praat alleen	| 1 Reply
Die einde van nou
Posted on Desember 7, 2012 by Kat
So 21 Desember is die einde van die wêreld, en ek het nog so baie om te doen. ‘n Graad klaarmaak. Met al my vriende ‘n laaste keer kuier. Branders ry. My kar laat diens. Uitvind of Makro voorraad sal aflewer vir die tyd wat voorlê.
Soveel stres om te hanteer.
En dan is daar al die emails om te skryf. Hordes van hulle.
Wie soek my wyn versameling?
Posted in Kat praat alleen	| 3 Replies
Aweh ma se kinners.
Posted on Augustus 12, 2011 by Kat
Dis lekker by die see, en kat praat alwee.
Dalk is hier neimand mee, maar ek gee my woorde, so twee-vir-twee.
Aweh, en hi.
My ma se kinnes.
Posted on Desember 14, 2009 by Kat
Halou daar, dis kat hier…
Is daar nog lewe in die kuberruim… ek kom uit hibernasie uit…
Posted on Maart 10, 2009 by Kat
Die son sak laag agter Robben eiland. 30 lywe dryf geruisloos op die water. Lang planke, kort planke, skuimrubber-borde, vinne. Intense afwagting. Dan kom ‘n groot een… Twee lywe word meegesleur, twee lywe speel met die muur van water vir ‘n honderd meter. Dan ossilleer 30 lywe weer onder die son. Op en af.
Posted on Januarie 8, 2009 by Kat
Kom ons neem vir ‘n oomblik aan ek lewe in ‘n veilige omgewing. Die meeste wat daar nog ooit op my geskiet was (eintlik indirek) was op die gastehuis waar ek in Melkbosstrand woon hierdie week. En ek is ‘n Johannesburger. Mense se lewens verskil. Maar daar kan enige plek ‘n trigger-happy ou rondloop, al bly jy nie in Gomorra nie kapenaars…
Posted in Kat praat alleen	| Leave a reply
Ek het vanoggend in die tou gestaan…
Posted on Desember 17, 2008 by Kat
…by die lisensiekantoor. Ek het Vrydag my beursie op die vliegtuig vergeet en gevolglik verloor (natuurlik met die lisensie in). So sit ek toe en luister na wat almal in die tou kwytraak. Dis lykmy maar altyd dieselfde. Daar is die ouerige tannie wat dink sy moet iets wys oor die lewe se en dat sy als uitgefigure het (government swak, toue lank, kyk wat HET hulle gedoen blah blah blah). Dan is daar die ouens wat niks se nie… Ek verkies hulle geselskap. Dan is daar die over-eager karwag wat mense organise met (myns insiens) die plan om hulle vertroue en gevolglik geld te kry. All-in-all ‘n tipiese dag by die lisensiekantoor. Maar raai wat. As jy eers in is, vat dit 15 minute… oogtoets/vingerafdrukke/betaal. So hoekom kla almal dan so?
Ander blogs om te lees